Mikið frost í Veiðivatnahrauni
Frostið á landinu mældist mest  um 30 stig aí nótt  og víða á Suðurlandi og inn til landsins var frostið meira en 20 stig. Mesta frost sem mælst hefur á landinu er 38 stig. Snjókoma eða él einkenndi veðrið norðan og austan til á landinu, en annars var léttskýjað. Gert er ráð fyrir að það dragi smám saman úr frostinu, en áfram verður kaldast í innsveitum.
Mesti næturkuldinn var á miðhálendinu vestan Vatnajökuls. Í Veiðivatnahrauni við Þórisvatn mældist frostið 30,3 stig milli klukkan þrjú og sex og í Þúfuveri sunnan Þjórsárvera 29,1 stig á sama tíma.Á láglendi var frostið aðeins minna. Á Kálfhóli við Þjórsá var frostið mest 23,7 stig og víða á Suðurlandi, eins og til dæmis í Árnesi og Búrfelli, var frostið um og yfir 22 stig. Í Reykjavík mældist mest 19,4 stiga frost. Annars staðar en á Suðurlandi og miðhálendinu var minna frost.
Frostaveturinn mikla 1918 var kaldast í Reykjavík og víðar á landinu frá því mælingar hófust. 21. janúar fyrir 90 árum mældist 24,5 stiga frost í Reykjavík, 36 stiga frost á Grímsstöðum og 38 stiga frost í Möðrudal. Á nokkrum öðrum stöðum mældist frostið um 30 stig, samkvæmt upplýsingum Veðurstofunnar.
Frostið á landinu mældist mest  um 30 stig aí nótt  og víða á Suðurlandi og inn til landsins var frostið meira en 20 stig.
Mesta frost sem mælst hefur á landinu er 38 stig.
Gert er ráð fyrir að það dragi smám saman úr frostinu, en áfram verður kaldast í innsveitum.
Mesti næturkuldinn var á miðhálendinu vestan Vatnajökuls.
Í Veiðivatnahrauni við Þórisvatn mældist frostið 30,3 stig milli klukkan þrjú og sex og í Þúfuveri sunnan Þjórsárvera 29,1 stig á sama tíma.